مکانات اور شہری غریبی کے خاتمے کی وزارت
وزیراعظم نے شہری علاقوں کی کایاپلٹ کے لئے امرت 2.0اورسووچھ بھارت مشن ، شہری 2.0 اسکیموں کا آغاز کیا
آفاقی طریقہ کاراپنانے اور تکمیل کی جانب سے ایک قدم بڑھانے کے لئے لگ بھگ 4.4لاکھ کروڑروپے کی مالیت کی اسکیمیں
امرت 2.0شہروں کوآتم نربھراور پانی کا تحفظ فراہم کرنے والے شہربنانے کے لئے نئے شہری بھارت کی جانب ایک قدم
امرت 2.0:امرت کے تحت 500شہروں سے لے کر تقریبا 4700شہروں اورقصبوں تک احاطے میں توسیع
امرت 2.0مشن کے دوران 2.68کروڑشہری کنبوں کو پانی کے نل کنکشن فراہم کئے جائیں گے
امرت 2.0اصلاحی ایجنڈا قائم رکھنے اور عوامی انفرادی شراکت داری کو فروغ دینے کا مشن
ایس بی ایم –یو 2.0سبھی قانونی شہروں کے اوڈی ایف +اورایک لاکھ کی آبادی والے سبھی شہروں کے اوڈی ایف ++بننے کی امید
ایس بی ایم –یو 2.0صفائی ستھرائی اور ٹھوس کچرے کے بندوبست سے حاصل نتائج کوبنائے رکھنے پرتوجہ مرکوز رکھنا اور شہری بھارت کو صفائی ستھرائی کی اگلی سطح کے لئے اسی جوش وخروش کے ساتھ تیاررہنا
ایس بی ایم –یو 2.0صفائی ستھرائی اورغیررسمی طورپر فضلہ اٹھانے والے کارکنان پرخصوصی توجہ مرکوز کرنا
ایس بی ایم –یو 2.0ٹھوس فضلے کے پائیداربندوبست کے لئے علیحدگی پسندانہ ذرائع پر زیادہ زوردیاجانا
ایس بی ایم –یو 2.0فضلہ ڈالے جانے والے سبھی مقامات کی ایک اہم اجزاء کے طورپر بحالی کیاجانا
ایس بی ایم –یو2.0ایک لاکھ کی آبادی والے شہروں میں رقیق فضلے کا مکمل بندوبست
4789یو ایل بیز نے مرکزی حکومت کے ساتھ مفاہمت کے اقرارناموں پرپہلے ہی دستخط کردیئے ہیں
عزت مآب وزیراعظم جناب نریندرمودی نے نئی دہلی میں سووچھ بھارت مشن شہری  شہری کایاپلٹ اور تجدیدکاری کے لئے اٹل مشن کے دوسرے مرحلے کا آغا ز کیا۔ اس موقع پرجل شکتی کے مرکزی وزیرگجیندرسنگھ شیخاوت ہاوسنگ اورشہری امور اور پیٹرولیم اورقدرتی گیس کے مرکزی وزیر، ہردیپ سنگھ پوری ، ہاوسنگ اورشہری امورکے وزیرمملکت جناب کوشل کشوراور جل شکتی کے وزیرمملکت جناب بشوویسرٹوڈوموجودتھے ۔
وزیراعظم جناب نریندرمودی نے 15اگست ، 2021کو لال قلعہ کی فصیل سے یوم آزادی کی اپنی تقریر میں کہاتھا کہ ہمیں اسکیموں کی تکمیل کے حصول کے مقصد کو حاصل کرنے کے ساتھ آگے بڑھناہے اور اس کے لئے ہمیں وقت کی لمبی حد نہیں رکھنی ہے ۔ وزیراعظم کے نظریئے پرعمل کرتے ہوئے تقریبا 4.4لاکھ کروڑروپے کی مالیت کی اسکیموں کے ذریعہ آفاقی طریقہ کارکو اپناتے ہوئے سبھی بلدیاتی اداروں  میں صفائی ستھرائی اور پانی کی دستیابی میں تکمیل کی جانب اور قدم بڑھایاجائیگا۔
سووچھ بھارت مشن –شہری 2.0
ایس بی ایم -شہری کامیابیوں سے ایک قدم اورآگے بڑھاتے ہوئے اگلے پانچ سالوں میں ایس بی ایم ۔شہری 2.0کی توجہ صفائی ستھرائی اور ٹھوس فضلے کے بندوبست کی پائیدار حصولیابیوں سے حاصل نتائج کو بنائے رکھنے اور شہری بھارت کو صفائی ستھرائی کی اگلی سطح پرلے جانے کے لئے اسی جذبے کے ساتھ رفتاربنائے رکھنے پرہوگی ۔ اس طرح اگلے پانچ سالوں میں یہ شہری بھارت کوصفائی ستھرائی کی اگلی سطح تک لے جائے گا۔ایس بی یم –یو 2.0کے تحت عمل آوری کے لئے کلیدی پہلو درج ذیل ہیں ۔
مذکورہ مہم کے تحت اگلے پانچ سالوں میں روزگار اور بہترمواقع کی تلاش میں دیہاتی علاقوں سے شہری علاقوں میں کوچ کرنے والی اضافی آبادی کی خدمت کے لئے صفائی ستھرائی کی سہولیات تک مکمل رسائی حاصل کرنے کو یقینی بنانے پرتوجہ مرکوز رہے گی ۔ اس کام کو ساڑھے تین لاکھ سے زیادہ انفرادی کمیونٹی اور عوامی بیت الخلاء کی تعمیر کے ذریعہ کیاجائے گا۔ ایک لاکھ سے کم آبادی والے شہروں میں مکمل رقیق فضلے کے بندوبست ایس بی ایم –شہری 2.0کے تحت متعارف کرایاگیاہے ، جو اس بات کو یقینی بنائے گاکہ سبھی طرح کے ناقابل استعمال پانی کو اکٹھاکیاجائے اوراسے قابل استعمال بنایاجائے تاکہ کسی بھی طرح کا ناقابل استعمال پانی ہمارے آبی ذخائر کو نقصان نہ پہنچا سکے ۔
ٹھوس فضلے کے پائیداربندوبست کے تحت علیحدگی پسندانہ ذریعہ پر زیادہ زوردیاجائے گا ۔ایک باراستعمال ہونے والی پلاسٹک کی اشیاء کو مرحلہ وارطریقے سے ختم کرنے پر توجہ مرکوز کئے جانے کے ساتھ سامان کی دستیابی سے متعلق سہولیات اور فضلے کو کارآمد بنانے کی سہولیات قائم کی جائیں گی ۔ تعمیری اورانہدامی فضلے کو کارآمد بنانے کی سہولیات قائم کی جائیں گی اور صاف ہواکے قومی پروگرام شہروں اور پانچ لاکھ سے زیادہ آبادی والے شہروں میں میکینکل صفائی کرمچاری تعینات کئے جائیں گے ۔فضلہ ڈالے جانے والے سبھی مقامات کی ایک اہم اجزاء کے طورپر بحالی کیاجاناتوقع کی جاتی ہے کہ سووچھ بھارت مشن –اربن 2.0 کے تحت تمام ترقانونی حیثیت کے حامل شہروں کو کھلے میں رفع حاجت کےرواج سے نجات دلادی جائیگی اورکھلے میں رفع حاجت سے مبرا ان تمام شہروں کی آبادی ایک لاکھ سے زائد ہوگی ایسا نظام اور ایسا عمل شروع کیاجائے گا کہ تمام ترمستعمل پانی محفوظ طریقے سودھاجائے اور اس کا ازسرنو استعمال بھی ممکن ہوسکے اور غیرسودھاہواپانی اوراس کے عناصر آبی ذخائر تک نہ پہنچیں ۔
جہاں تک ٹھوس فضلہ میں انتظام کی بات ہے توقع کی جاتی ہے کہ ایس بی ایم –یو2.0 کے تحت کم ازکم تین ستارہ کوڑاکرکٹ سے مبرا سندحاصل کرلیں گے ۔
صفائی ستھرائی کے کام میں لگے نیز غیررسمی فضلہ اٹھانے والے کارکنان کی فلاح پر خصوصی توجہ مرکوز کی جائے گی اوران کے ذاتی تحفظ کے سازوسامان ،سلامتی کٹ ، حکومت کی بہبودی اسکیموں سے ان کا ارتباط ممکن بنایاجائےگا اور ان کی صلاحیت سازی بھی کی جائے گی ۔
22-2021سے لے کر 26-2025تک کی مدت کے لئے 36465روپے کے مرکزی حصص کے ساتھ ایک لاکھ 41ہزار 600کروڑروپے کے بقدرکے مالی تخمینہ جاتی اخراجات کو ایس بی ایم –یو 2.0کے لئے حتمی شکل دی گئی ہے جو گذشتہ یعنی پچھے مشن کے آخری مرحلے کے 62009کروڑروپے کے مقابلے میں 2.5گنا زیادہ مالی تخمینہ جاتی اخراجات ہیں ۔
امرت -2.0
امرت کا آغاز 2015 میں اولین آبی ارتکاز والے مشن کے طورپر ایک لاکھ کروڑ روپے مجموعی مشن تخمینہ جاتی اخراجات کے ساتھ کیاگیاتھا ۔ یہ مشن 60 فیصد شہری آبادی پراحاطہ کرنے والے 500 بڑے شہروں کی ضروریات کی تکمیل کرتاہے ۔ 80 ہزار کروڑروپے سے زائد کے پروجیکٹوں کو پہلے ہی نفاذ کے مراحل میں لایاجاچکاہے اورپروجیکٹوں کے نفاذ کے لئے 77ہزار640کروڑروپے مختص کئے جاچکے ہیں ۔ 56ہزارکروڑ روپے سے زائد کا کام مکمل کیاجاچکاہے اور 48 ہزارر کروڑروپے کی توسیع کی گئی ہے ۔ مشن کے تحت 1.14کروڑآبی نل کنکشن فراہم کرائے گئے ہیں اوراس طرح امرت شہروں میں ٹیپ کی مجموعی تعداد 4.14کروڑتک پہنچ گئی ہے ۔ سیپ ٹیج سہولتوں کے تحت جن کنبوں کے پاس جدید طرز کے بیت الخلاء موجود ہیں انھیں شامل کرکے 85لاکھ سیور کنکشن فراہم کرائے گئے ہیں اور اس طرح سے مجموعی تعداد 2.32کروڑ تک پہنچ گئی ہے ۔
امرت کے توسط سے 6ہزارایم ایل ڈی سیویج ٹریٹمنٹ صلاحیت بہم پہنچائی جائیگی جس میں سے 1800ایم ایل ڈی ٹریٹمنٹ کی صلاحیت بہم پہنچائی جاچکی ہے ۔ اس کے علاوہ سودے ہوئے پانی کے استعمال کے سلسلے میں 907ایم ایل ڈی کی صلاحیت فراہم کرائی گئی ہے ۔
سبز گنجائشوں کے پروجیکٹ کے توسط سے تین ہزار850 ایکڑ سبز گنجائش کااضافہ ہواہے اورمزید ایک ہزار 600ایکڑسرسبز علاقے کا اضافہ کیاجاناہے۔ 2200پانی کے جماؤ والے مقامات کی اصلاح کردی گئی ہے اوردیگر ایک ہزار500پانی کے جماؤ والے مقامات کو جاری پروجیکٹوں کے ذریعہ پانی کے جماؤ سے مبرابنادیاجائے گا ۔ 106 آبی ذخائر کے احیاء کاکام شروع کیاگیاہے ۔
مشن نے اصلاحات کے اپنے عنصر کے تحت زبردست پیش رفت حاصل کی ہے 470 شہروں میں کریڈٹ ریٹنگ ورک مکمل کیاجاچکاہے اس میں سے 164 شہرایسے ہیں، جنھوں نے خاص درجہ آئی جی آر حاصل کیاہے ۔ 36 شہروں نے اے یا اس سے اوپر کا درجہ حاصل کیاہے ، 10یوایل بی یعنی احمدآباد –امراوتی –بھوپال،غازی آباد ، حیدرآباد، اندور ، پونے ، سورت ، وشاکھاپٹنم لکھنؤ نے میونسپل بانڈس جاری کرکے 3840کروڑروپے کے بقدر کی رقم بہم پہنچائی ہے ۔ ان یوایل بی اداروں کو ترغیب کے طورپر 227کروڑ روپے کی رقم جاری کی گئی ہے ۔445 امرت شہروں سمیت 2471شہروں میں آن لائن بلڈنگ پرمیشن نظام نافذ کیاجاچکاہے ۔ اس اصلاح نے بھارت کو کاروبار کرنا آسان بن جانے کے معاملے میں درجہ بندی کے لحاظ سے آسانی فراہم کی ہے اورکاروبار کرنے سے متعلق رپورٹ کے معاملے میں تعمیرات کی 27 منظوریوں کا راستہ ہموارکیاہے ۔ یہ رپورٹ 2018 کے بارے میں بتاتی ہے کہ اس سے قبل عالمی بینک نے درجہ بندی 181 کے بقدر رکھی تھی ، 89لاکھ روایتی اسٹریٹ لائٹوں کو توانائی کی بچت کرنے والی ایل ای ڈی لائٹوں سے بدلاگیاہے ، جس کے نتیجے میں 195 کروڑیونت سالانہ کی تخمینہ توانائی کی کفایت کاراستہ ہموار ہواہے اور ساتھ ہی ساتھ سالانہ بنیاد پر 15.6لاکھ ٹن سی او 2 اخراج تخفیف بھی حاصل ہوئی ہے ۔
اب اس تغیرکو آگے بڑھاتے ہوئے امرت 2.0 کا مقصد تقریبا چارہزار700شہروں ، قصبات کو پانی کے لحاظ سے محفوظ بناناہے ۔ اس کے تحت امرت کو اس انداز میں فروغ دیاجائے گا کہ پانی کی ضروریات کی تکمیل ہوسکے اور آبی ذخائر کااحیاء ممکن ہوسکے ۔ پانی صاف کرنے کے بہترانتظامات ہوں مستعمل پانی کا ازسرنو استعمال کیاجاسکے اور اس طریقے سے پانی کی ایک مدور معیشت کو فروغ حاصل ہوسکے ۔ امرت کے تحت مجموعی تخمینہ اخراجات 2لاکھ 97ہزارکروڑروپے کے بقدرہیں ، جس میں 76 ہزار760کروڑروپے کا مرکزی حصص بھی شامل ہیں ، اس میں 10 ہزار کروڑروپے کا مرکزی حصص اوردیگر 10 ہزارکروڑ روپے کا ریاستی حصص بھی شامل ہے تاکہ مارچ 2023 تک امرت مشن کو مالی امداد حاصل ہوتی رہے ۔
امرت 2.0 کا مقصد 2.68کروڑشہری کنبوں کو پانی کے نلوں کاکنکشن فراہم کرکے تقریبا 4700یوایل بی علاقوں میں تمام ترکنبوں کو آبی سپلائی فراہم کرنا اوران پر 100فیصد احاطہ کرنا ہے جس کی رو سے تقریبا 10.7کروڑ افراد کو فائدہ حاصل ہوگا ، 500امرت شہروں میں گندے پانی کی نکاسی اور سیفٹی ٹینک پر 100فیصد احاطہ کرنے کے لئے 2.64کروڑسیور کنکشن ، سپٹیج کنکشن فراہم کرائے جائیں گے ، جس سے تقریبا 10.6 کروڑافراد کو فائدہ حاصل ہوگا۔ آبی ذخائر کے احیاء اور شہری علاقوں میں صفائی کاانتظام کیاجائےگا تاکہ ہمہ گیربنیادوں پرتازہ پانی سپلائی ہوسکے ۔ سودھے ہوئے پانی کے استعمال سے شہروں میں مجموعی آبی ضروریات کے 20فیصد حصے کی تکمیل ہوگی اور 40 فیصد صنعتی مطالبات کی تکمیل ممکن ہوسکے گی ۔ مشن کے تحت نئے آبی ذخائر کو کثافت سے بچانے کے لئے انتظامات کئے جائیں گے تاکہ قدرتی وسائل ہمہ گیر بنیاد پردستیاب رہیں ۔
امرت 2.0 کے متعدد انفرادی خواص ہوں گے۔ ان میں امرت کے تحت آنے والے 500شہروں کو جہاں آبادی ایک لاکھ سے زیادہ ہو بہتربنایاجائےگا 4372شہرپورے شہری بھارت پراحاطہ کرتے ہیں ۔ سٹی واٹربیلنس منصوبے کو وضع کرکے مدور معیشت کو فروغ دیاجائےگا ۔ یہ کاغذات کے لوازمات سے مبرامشن ہوگا۔ پانی کی مساوی تقسیم کے لئے پے جل سرویکشن کیاجائے گا ۔ٹکنالوجی ذیلی مشن برائے پانی اپنی نوعیت کے لحاظ سے آبی معاملات جدید ترین ٹکنالوجیوں کے استعمال کا راستہ ہموارکرے گی ۔
مشن اسٹارٹ اپس اور صنعت کاروں کی حوصلہ افزائی کے ذریعہ آتم نربھر بھارت کو فروغ دینے کے مقصد کا حامل ہے اس سے جی آئی جی معیشت کوفروغ حاصل ہوگا اور اس کام میں نوجوانوں اورخواتین کوبھی شامل کیاجاسکے گا۔
مشن کااپنا یک اصلاحیت ایجنڈہ بھی ہے جس کے تحت مقامی شہری آبی ذخائر اور ممکن بنایاجائے گا۔ آبی ذخائر کے احیاء بارانی پانی کو بروئے کارلانا ، غیرمالیہ جاتی پانی  کی مقدار میں تخفیف اور صنعتی استعمال کے لئے درکار40 فیصد پانی کو سودھے گئے مستعمل پانی کے ذریعہ پورا کرنے ، ذیلی قوانین بناکر بڑی مقدار میں پانی استعمال کرنے والوں کو دوہرا پائپنگ نظام فراہم کرنا ،ماسٹر منصوبہ بندی اس کے دیگرپہلو ہیں جن سے آبی انتظام کو بہتربنایاجائیگا۔
امرت 2.0 کے تحت ایک لازمی اصلاح املاک کے سلسلے میں عائد ہونے والے سرکل ریٹ ٹیکسوں میں وقفے وقفے سے کیاجانے والا اضافہ بھی ہے اور ساتھ ہی ساتھ استعمال کنندگان سے وصول کیاجانے والا محصول بھی بڑھایاجائے گا۔
امرت 2.0 مشن سرکاری ، نجی شراکت داری  کو فروغ دے گا۔
4798یو ایل بی اداروں نے پہلے ہی مرکزی حکومت کے ساتھ مفاہمتی عرضداشت ناموں پردستخط کردیئے ہیں ، جن کے ذریعہ دونوں مشنوں میں شامل شراکت داروں کے فرائض اورعہد بندگیاں ازخود نمایاں طورپرواضح ہوگئی ہیں ۔